РЕПУБЛИКА СРБИЈА

НАРОДНА СКУПШТИНА

Одбор за просторно планирање, саобраћај,

инфраструктуру и телекомуникације

13 Број 06-2/28-19

13. фебруар 2019. године

Б е о г р а д

З А П И С Н И К

41. СЕДНИЦЕ ОДБОРА ЗА ПРОСТОРНО ПЛАНИРАЊЕ, САОБРАЋАЈ, ИНФРАСТРУКТУРУ И ТЕЛЕКОМУНИКАЦИЈЕ

ОДРЖАНЕ 13. ФЕБРУАРА 2019. ГОДИНЕ

Седница је почела у 14.00 часова.

Седницом је председавала Катарина Ракић, председник Одбора.

Седници су присуствовали чланови Одбора: Јовица Јевтић, Драган Јовановић, Јасмина Каранац, др Владимир Орлић, Далибор Радичевић, Огњен Пантовић, Снежана Б. Петровић.

Седници су присуствовали заменици чланова Одбора: Оливера Пешић (заменик Иване Стојиљковић), Горан Ковачевић (заменик Зорана Милекића) и Ивана Динић (заменик Новице Тончева).

Седници нису присуствовали чланови Одбора: Драган Весовић, Ненад Константиновић, Стефана Миладиновић, Саша Радуловић, Марина Ристић и Горан Ћирић, нити њихови заменици.

Одбор је једногласно, у складу са предлогом председника Одбора усвојио следећи

**Д н е в н и р е д:**

1. Разматрање представки упућених Одбору.

Пре преласка на разматрање утврђеног Дневног реда усвојен је, једногласно, Записник 40. седнице Одбора одржане 11. фебруара 2019. године.

Прва тачка дневног реда - **Разматрање представки упућених Одбору**

Поводом ове тачке Дневног реда председник Одбора Катарина Ракић дала је реч известиоцу Радне групе Одбора Јовици Јевтићу.

Народни посланик Јовица Јевтић је обавестио Одбор да је Радна група на састанку одржаном 13. фебруара 2019. године размотрила 11 пристиглих поднесака и одлучила следеће о даљем поступању:

- Представку Раденка Ј. Симића из Београда**,** у вези плаћања накнаде за држање кућних љубимаца у стамбеним зградама, проследити Министарству грађевинарства, саобраћаја и инфраструктуре на даље поступање;

- Представку - мишљење предузећа Cаrgo technologies doo из Београда**,** у вези са одредбама закона којим се уређују услови за обављање такси превоза,проследити Министарству грађевинарства, саобраћаја и инфраструктуре на даље поступање;

- Представку Удружења грађана за повраћај одузете имовине „Београд“**,** у вези са предлогом за измену Закона о планирању и изградњи, проследити Министарству грађевинарства, саобраћаја и инфраструктуре на даље поступање;

- Представку Југослава Илића из Београда, у вези жалбе на Републички геодетски завод, проследити Републичком геодетском заводу на даље поступање;

- Представку Милијане и Дејана Средојевића из Београда, у вези са молбом за помоћ за легализацију објекта подносиоца, проследити градској општини Савски венац на даље поступање;

- Представку Мирослава Митровића из Београда, у вези са молбом за помоћ за легализацију објекта подносиоца, проследити Секретеријату за послове легализације града Београда на даље поступање;

- Представку станара зграде у улици Јакова Ненадовића 38 у Ваљеву, у вези жалбе на предузеће ,,Линолед“ из Ваљева, проследити Градској управи града Ваљева на даље поступање;

- Представку Милована Миловановића из Аранђеловца, у вези са санацијом сеоског пута, проследити Општини Љиг на даље поступање;

- Представку Николе Марковић из Београда, у вези стамбеног питања, проследити Секретеријату за имовинске и правне послове града Београда на даље поступање;

- Представку Александра Саше Вучетића из Рашке, у вези уништавања грађевинког наслеђа Рашке, проследити Општини Рашка и Министарству културе и информисања на даље поступање;

- Представку Удружења корисника станова у приватном власништву Србије, у вези са Законом о становању и одржавању зграда, проследити Министарству грађевинарства саобраћаја и инфраструктуре на даље поступање.

Одбор је, једногласно, одлучио да прихвати предлоге Радне групе за поступање поводом сваког поднеска.

\*

\* \*

На седници је вођен тонски запис.

Седница је закључена у 14.11 часова.

СЕКРЕТАР ОДБОРА ПРЕДСЕДНИК ОДБОРА

Биљана Илић Катарина Ракић